Γνωμοδότηση για την πρόταση κανονισμού (ΕΚ) του Συμβουλίου για πέμπτη τροποποίηση του κανονισμού (ΕΟΚ) αριθ. 1866/86 για τον καθορισμό ορισμένων τεχνικών μέτρων διατήρησης των αλιευτικών πόρων στα ύδατα της Βαλτικής, των νήσων Belts και του Ψresund () (95/C 236/16)

Στις 4 Απριλίου 1995 και σύμφωνα με τα άρθρα 43 και 198 της Συνθήκης ΕΚ το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για την ανωτέρω πρόταση.

Το τμήμα γεωργίας και αλιείας, στο οποίο ανατέθηκαν οι σχετικές εργασίες της ΟΚΕ, υιοθέτησε τη γνωμοδότησή τους στις 4 Μαΐου 1995 με βάση την εισηγητική έκθεση της κ. Santiago.

Κατά την 326η σύνοδο ολομέλειας, 31η Μαΐου και 1η Ιουνίου 1995 (συνεδρίαση της 31ης Μαΐου 1995), η Οικονομική και Κοινωνική Επιτροπή υιοθέτησε ομόφωνα την εξής γνωμοδότηση.

1. Εισαγωγή

1.1. Το 1983, η Κοινότητα προσχώρησε στη Διεθνή Σύμβαση για την αλιεία στη Βαλτική Θάλασσα και τα τεχνικά μέτρα που προβλέπονταν για τη διατήρηση των αλιευτικών στη Βαλτική εντάχθηκαν στην κοινοτική νομοθεσία με τον κανονισμό (ΕΟΚ) αριθ. 1866/86, της 12ης Ιουνίου 1986.

1.2. Η παρούσα πρόταση, που αποτελεί την 5η τροποποίηση του κανονισμού αυτού, βασίζεται στις συστάσεις που διατυπώθηκαν κατά την 20ή σύνοδο της Διεθνούς Επιτροπής Αλιείας στη Βαλτική και στόχο έχει την προστασία ορισμένων αλιευτικών πόρων των υδάτων αυτών και, κυρίως, του γάδου και των πλατύψαρων.

1.3. Τα προτεινόμενα μέτρα περιλαμβάνουν τεχνικές διατάξεις σχετικά με την επιλεκτικότητα των μεθόδων αλιείας, το μέγεθος ματιού, την εισαγωγή ορισμένων περιορισμών στο ποσοστό των παρεμπιπτόντων αλιευμάτων γάδου, και την απαγόρευση της αλιείας αυτού του είδους για μία ορισμένη χρονική περίοδο.

1.4. Ο κύριος στόχος που επιδιώκεται με τα μέτρα αυτά είναι η εξασφάλιση μιας καλύτερης χρήσης των μεθόδων αλιείας των εν λόγω ειδών.

2. Γενικές παρατηρήσεις

2.1. Η ΟΚΕ έχει επανειλημμένως αποφανθεί υπέρ της εφαρμογής μίας πολιτικής για την αλιεία ορθολογικής που να ανταποκρίνεται στους διαθέσιμους πόρους ().

2.1.1. Τα προτεινόμενα μέτρα ακολουθούν το σκεπτικό αυτό και ως εκ τούτου η ΟΚΕ θα τα εγκρίνει.

2.2. Η ΟΚΕ υποστηρίζει τη συμμετοχή της ΕΕ σε όλες τις Διεθνείς Θαλάσσιες Συμβάσεις ώστε να προστατεύονται με τρόπο σταθερό τα δικαιώματα των ευρωπαϊκών αλιευτικών επιχειρήσεων και να θεσπισθούν δραστικά μέτρα για την προστασία των αλιευτικών πόρων.

2.2.1. Προς τούτο υποστηρίζει απόλυτα τα μέτρα που περιορίζουν και ελέγχουν την αλιεία ιδιαίτερα σε περιοχές όπου διαπιστώνεται τάση μείωσης ορισμένων ειδών.

2.2.2. Είναι, ωστόσο, απαραίτητο τα μέτρα αυτά να βασίζονται σε ακριβή επιστημονικά δεδομένα και να μην απορρέουν από πιθανά εμπορικά συμφέροντα των παρακτίων κρατών εις βάρος της δυνατότητας αλιείας των κοινοτικών κρατών με αλιευτική παράδοση στις περιοχές αυτές.

3. Ειδικές παρατηρήσεις

3.1. Η αποτελεσματικότητα μιας πολιτικής για τη διατήρηση των πόρων εξαρτάται κυρίως από την εφαρμογή εξίσου αποτελεσματικών μέτρων ελέγχου.

3.1.1. Τα προτεινόμενα μέτρα θα έχουν θετικές συνέπειες μόνο εάν τηρούνται πλήρως από όλους τους ενδιαφερόμενους.

3.1.2. Προς τούτο η ΟΚΕ συνιστά την εφαρμογή ορθών και αποτελεσματικών μέτρων ελέγχου στα αλιευτικά σκάφη όλων των συμβαλλομένων μερών που δραστηριοποιούνται στην περιοχή.

3.2. Όπως αναφέρθηκε ανωτέρω, το τμήμα θεωρεί ιδιαίτερα επωφελή τη συμμετοχή της ΕΕ σε Διεθνείς Θαλάσσιες Συμβάσεις.

3.2.1. Η συμμετοχή της ΕΕ ως συμβαλλόμενο μέρος στη Σύμβαση της Βαλτικής Θάλασσας, της δίδει τη δυνατότητα να εκπροσωπεί και να εκφράζει με τρόπο ενιαίο, τα συμφέροντα των ενδιαφερομένων κρατών μελών.

3.2.1.1. Η ΟΚΕ εκφράζει τη λύπη της διότι ενώ η ΕΕ αντιπροσωπεύει το 65% των αλιευμάτων της περιοχής, αυτό το τόσο σημαντικό ποσοστό εκφράζεται στις ψηφοφορίες με μία μόλις ψήφο.

3.2.2. Η ΟΚΕ συνιστά να ενταθούν οι προσπάθειες για αλλαγή της διαδικασίας αυτής ώστε η ΕΕ να εκφράζεται σύμφωνα με τη βαρύτητα που της προσδίδει η εκπροσώπηση των ενδιαφερομένων κρατών μελών.

Βρυξέλλες, 31 Μαΐου 1995.

Ο Πρόεδρος της

Οικονομικής και Κοινωνικής Επιτροπής

Carlos FERRER

() ΕΕ αριθ. C 91 της 12. 4. 1995, σ. 5.

() ΕΕ αριθ. C 304 της 10. 11. 1993.